  Майя Бывальцева Глаз ёрослэн Финн-угор чеберлыкъя «Тыло толэзь» кыкетӥ усьтэм конкурсаз Глаз ёросысь Кожиль гуртысь куинь пиослэн анайзы, покчи классъёсты дышетӥсь, 32 аресъем Ирина Никитина вормиз. Вожвылъяськон 25-тӥ гудырикошконэ Глаз ёросысь Адам гуртын лулчеберетъя но туризмъя «ДондыДор» паркын ортчиз. «Тыло толэзь» вожвылъяськонэ 12 чеберайёс пыриськизы, одӥгез соос пӧлысь - Татарстанысь. Кызьы вераз Ирина Никитина ивортодэтъя «Удмуртия» агентстволы, 2011-тӥ арын со асьсэ муниципал кылдытэтазы чеберлыкъя конкурсэ пыриськиз но отын вормиз вал. Со дырысен вожвылъяськонъёсы ӧз пыриськылы. «Тыло толэзе» сое кужмысь сямен мыныны косӥзы, озьы ке но егит кышномурт рос-прос дасяськыны тыршиз - оскемзэс зэматыны кулэ вал. Ирина Никитина «Тыло толэзь» вожвылъяськонын 11 фото Нырысетӥ эскеронын нылъёс асэнызы тодматӥзы, быгатонлыкъёссэс возьматӥзы. Ирина суредаськыны яратэ бере, возьматонзэ соин герӟаз. Мон возьматӥ, кызьы мон чеберлыкъя быгатонлыкъёсме улонэ пыӵатӥсько. Аслэсьтым улонме буёлъёсын суредасько кадь шуыса верай. Кӧня ке эктӥмы но… Собере йылпумъян лэсьтӥ: мынам вань пиналъёсы, но мон соосты нокыӵе буёлэн возьматыны, суреданы уг быгатӥськы, малы ке шуоно ӧвӧл сыӵе буёл, сыӵе яратонэ мынам аслам нылпиосылы. Визиткае ваньмызлы кельшиз шуизы Ирина Никитина, «Тыло толэзь» вожвылъяськонын вормисьСобере вожвылъяськонэ пыриськисьёс вылтуссылэсь чеберлыксэ возьматӥзы – сцена вылэ купальникъёсын потӥзы. Соос одно ик йӧскалык шӧмо луыны кулэ вал. Ирина Никитина верамъя, купальниксэ, озьы ик визиткалы дэремзэ со ачиз вуриз. Куинетӥе эскеронлэсь пуштроссэ пыриськисьёс берло гинэ тодӥзы – соослы гидроциклэн ворттылоно луиз. Дунъясьёс дырез, уськытэм фишкаосты чаклазы. Мон умой ортчи шуыса малпасько. Но руль сьӧрын воксё уг ветлӥськы, правое но ӧвӧл, быгатонлыкъёсы но. Озьы ке но кельшиз. <…> Та транспортэз валтыны сокем секыт ӧвӧл Ирина Никитина, «Тыло толэзь» вожвылъяськонын вормисьОзьы ик со пусйиз, мукетъёсыз но нылъёс туж умой дасяськемын вал шуыса, котькудӥз вормыны быгатэ вал. Но дунъясьёс сое бырйизы. Кышкасько вал, оскемзэс уг быдэсты шуыса. Данъяськисько асэным, быдэстӥ шуыса. Туж кельшиз. Луоз, мае тодэ вайыны. Но мон уг бадӟымъяськиськы, асме вылэгес пуктыны ӧй кутскы Ирина Никитина, «Тыло толэзь» вожвылъяськонын вормисьВожвылъяськонын вормисьлы нылкышнолы сокем ик тупасьтэм, но гуртын туж кулэ луись кузьым сётӥзы – турнан арбери. Ватсалом, 25-тӥ гудырикошконэ ик «ДондыДор» паркын фолк-рок фестиваль ортчиз. Нимысьтыз ӧтем куно луиз «Silent Woo Goore» группа. Озьы ик со нуналэ Адам гуртэ вань удмурт воршудъёслэн ыстэм муртъёссы люкаськылӥзы.   Тегъёс: Лулчеберет Удмуртия Глазкар вожвылъяськон чеберлык  